കര്ണാടക ഏര്പ്പെടുത്തിയ യാത്രാ നിയന്ത്രണങ്ങള് സുപ്രീം കോടതിയില് ഹര്ജി നല്കി മഞ്ചേശ്വരം എംഎല്എ ന്യൂഡല്ഹി: കോവിഡ് പശ്ചാത്തലത്തില് കേരളത്തിലെ യാത്രക്കാര്ക്ക് കര്ണാടക സര്ക്കാര് ഏര്പ്പെടുത്തിയ നിയന്ത്രണങ്ങള്ക്കെതിരേ സുപ്രീം കോടതിയില് ഹര്ജി നല്കി മഞ്ചേശ്വരം എംഎല്എ എ.കെ.എം. അഷറഫ് . വാക്സിന് രണ്ടു ഡോസ് സ്വീകരിച്ചവര്ക്ക് 72 മണിക്കൂറിനുള്ളിലെടുത്ത ആര്ടിപിസിആര് ഫലം വേണമെന്ന നിബന്ധന റദ്ദാക്കണമെന്നാണ് ഹര്ജിയിലെ ആവശ്യം. അതെ സമയം യാത്രാ നിയന്ത്രണങ്ങളില് നിന്ന് വിദ്യാര്ഥികളെ ഒഴിവാക്കണമെന്നും ഹര്ജിയില് അഷറഫ് ആവശ്യപ്പെട്ടിട്ടുണ്ട്. കര്ണാടക സര്ക്കാര് ഏര്പ്പെടുത്തിയ നിയന്ത്രണങ്ങള് സ്വാഭാവിക നീതിയുടെയും മൗലിക അവകാശങ്ങളുടെയും ലംഘനമാണെന്ന് ആരോപിച്ചാണ് എ.കെ.എം. അഷറഫ് സുപ്രീം കോടതിയില് ഹര്ജി നല്കിയിരിക്കുന്നത്. മഞ്ചേശ്വരം മണ്ഡലത്തിലെ നിരവധി പേര് ജോലി, വിദ്യാഭ്യാസം, ബിസിനസ്സ് തുടങ്ങിയ ആവശ്യങ്ങള്ക്ക് എന്നും മംഗലാപുരം ഉള്പ്പടെയുള്ള ദക്ഷിണ കന്നഡയിലെ വിവിധ പ്രദേശങ്ങളിലേക്ക് പോകേണ്ടവരാണെന്നും അതിനാല് എല്ലാ മൂന്ന് ദിവസത്തിലും ആര്ടിപിസിആര് ടെസ്റ്റ് എടുക്കണമെന്ന വ്യവസ്ഥ പ്രായോഗികമല്ലെന്നാണ് ഹര്ജിയില് ആരോപിച്ചിരിക്കുന്നത്. രണ്ട് ഡോസ് വാക്സിന് സ്വീകരിച്ചവര്ക്ക് അന്തര്സംസ്ഥാന യാത്രകള്ക്ക് ആര്ടിപിസിആര് ടെസ്റ്റ് ഫലം ആവശ്യമില്ലെന്നാണ് കേന്ദ്രo ചൂണ്ടിക്കാട്ടിയത് .എന്നാല് കേന്ദ്രത്തിന്റെ നിലപാടിന് വിരുദ്ധമായ സമീപനമാണ് കര്ണാടക സര്ക്കാര് സ്വീകരിക്കുന്നതെന്നും ഹര്ജിയില് ആരോപിച്ചിട്ടുണ്ട്. സ്കൂളുകളും വിദ്യാഭ്യാസ സ്ഥാപനങ്ങളും വീണ്ടും തുറന്നതിനാല് വിദ്യാര്ഥികളെ പൂര്ണമായും നിയന്ത്രണങ്ങളില് നിന്ന് ഒഴിവാക്കാന് നിര്ദേശിക്കണമെന്നും അഷറഫ് സുപ്രീം കോടതിയില് ഫയല് ചെയ്ത ഹര്ജിയില് ആവശ്യപ്പെട്ടിട്ടുണ്ട്.The post കര്ണാടക ഏര്പ്പെടുത്തിയ യാത്രാ നിയന്ത്രണങ്ങള് സുപ്രീം കോടതിയില് ഹര്ജി നല്കി മഞ്ചേശ്വരം എംഎല്എ first appeared on MalayalamExpressOnline.